CELEX: 42022X0082
Language: hu
Date: 2022-01-20 00:00:00
Title: 26. számú ENSZ-előírás – Egységes rendelkezések a járművek külső kiálló részei tekintetében történő jóváhagyásáról [2022/82]

2022.1.20.   
               
               
                  HU
               
               
                  Az Európai Unió Hivatalos Lapja
               
               
                  L 13/51
               
            
         A nemzetközi közjog értelmében jogi hatállyal kizárólag az ENSZ EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon: https://unece.org/status-1958-agreement-and-annexed-regulations
         26. számú ENSZ-előírás – Egységes rendelkezések a járművek külső kiálló részei tekintetében történő jóváhagyásáról [2022/82]
         
            Tartalmaz minden olyan szöveget, amely az alábbi időpontig érvényes volt:
         
         A 04. módosítássorozat – Hatálybalépés időpontja: 2020. szeptember 25.
         TARTALOMJEGYZÉK
         ELŐÍRÁS
         
                     1.
                  
                  Alkalmazási kör és cél
                  
               
                     2.
                  
                  Fogalommeghatározások
                  
               
                     3.
                  
                  Jóváhagyás iránti kérelem
                  
               
                     4.
                  
                  Jóváhagyás
                  
               
                     5.
                  
                  Általános követelmények
                  
               
                     6.
                  
                  Különleges követelmények
                  
               
                     7.
                  
                  Járműtípus módosítása
                  
               
                     8.
                  
                  A gyártás megfelelősége
                  
               
                     9.
                  
                  Szankciók nem megfelelő gyártás esetén
                  
               
                     10.
                  
                  A gyártás végleges leállítása
                  
               
                     11.
                  
                  A jóváhagyási vizsgálatok elvégzéséért felelős műszaki szolgálatok és a típusjóváhagyó hatóságok neve és címe
                  
               
                     12.
                  
                  Átmeneti rendelkezések
                  
               MELLÉKLETEK
         
                     1.
                  
                  Értesítés járműtípusnak a külső kiálló részei tekintetében történő, a 26. számú előírás szerinti jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról
                  
               
                     2.
                  
                  A jóváhagyási jelek elrendezése
                  
               
                     3.
                  
                  Eljárások a kiálló részek és a nyílások méreteinek meghatározására
                  
               
                     4.
                  
                  Értesítés tetőcsomagtartó, síléctartó, rádióvevő vagy -adó antenna mint önálló műszaki egység típusa jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról
                  
               1.   ALKALMAZÁSI KÖR ÉS CÉL
         
                  
                     1.1.
                  
                  
                     Ez az előírás az M1 kategóriájú járművek külső kiálló részeire vonatkozik (1). Az előírás a közvetett látást biztosító eszközökre vagy a vonóberendezések gömbfejére nem vonatkozik.
                  
               
                  
                     1.2.
                  
                  
                     Ennek az előírásnak a célja csökkenteni azon személy testi sérülésének veszélyét vagy súlyosságát, akit ütközés esetén a felépítmény elüt vagy elsodor. Ez álló és mozgó járműre egyaránt érvényes.
                  
               2.   FOGALOMMEGHATÁROZÁSOK
         Ezen előírás alkalmazásában:
         
                  
                     2.1.
                  
                  
                     „jármű jóváhagyása”: a járműtípus jóváhagyása a külső kiálló részei tekintetében;
                  
               
                  
                     2.2.
                  
                  
                     „járműtípus”: olyan gépjárművek kategóriája, amelyek nem különböznek egymástól olyan lényeges jellemzők tekintetében, mint a külső felület alakja vagy anyagai;
                  
               
                  
                     2.3.
                  
                  
                     „külső felület”: a jármű külseje, beleértve a motorházfedelet, a csomagtér fedelét, az ajtókat, a sárhányókat, a tetőt, a világító és a fényjelző berendezéseket, valamint a látható megerősítő elemeket;
                  
               
                  
                     2.4.
                  
                  
                     „padlóvonal”: az alábbiak szerint meghatározott vonal:
                     Egy tetszőleges magasságú, függőleges tengellyel rendelkező, 30 fokos félkúpszögű kúpot kell a jármű körül körbemozgatni oly módon, hogy az a jármű külső felületét mindig a lehető legalacsonyabban levő pontban érintse. A padlóvonal az érintkezési pontokat összekötő geometriai vonal. A padlóvonal meghatározásakor az emelési pontokat, a kipufogócsövet és a kerekeket nem kell figyelembe venni. A kerékjáratok nyílásait úgy kell számításba venni, mintha a felületük ki lenne töltve, és a környező külső felület megszakítás nélkül folytatódna. A padlóvonal meghatározásakor a lökhárítókat a jármű mindkét végén figyelembe kell venni. A jármű felépítésétől függően előfordulhat, hogy a padlóvonal a lökhárítók legkülső vonalán vagy a karosszérialemez lökhárító alatti részén halad. Ahol egyszerre két vagy több érintkezési pont van, a padlóvonal meghatározásakor a legalacsonyabb érintkezési pontot kell figyelembe venni;
                  
               
                  
                     2.5.
                  
                  
                     „görbületi sugár”: annak a körívnek a sugara, amely a lehető legjobban közelít az érintett rész görbületéhez;
                  
               
                  
                     2.6.
                  
                  
                     „terhelt jármű” a műszakilag megengedhető legnagyobb tömegig megterhelt jármű. A hidropneumatikus, hidraulikus vagy pneumatikus felfüggesztésű vagy terhelésfüggő automatikus magasságszabályozóval ellátott járműveket a gyártó cég által megadott legkedvezőtlenebb, normál üzemi feltételek mellett kell vizsgálni;
                  
               
                  
                     2.7.
                  
                  
                     a jármű „legkülső széle”: a jármű oldalaira vonatkoztatva az a jármű hosszirányú középsíkjával párhuzamos sík, amelybe a jármű legkülső széle esik, a jármű elejére és hátuljára vonatkoztatva pedig a jármű azon függőleges keresztmetszeti síkja, amelybe a külső első és a hátsó szélei esnek az alábbi, kinyúló alkatrészek figyelmen kívül hagyásával:
                  
               
                  
                     2.7.1.
                  
                  
                     a talajjal való érintkezési pont közelében a gumiabroncsok és a gumiabroncsnyomás-mérők csatlakozói;
                  
               
                  
                     2.7.2.
                  
                  
                     a kerekekre felszerelhető csúszásgátló eszközök;
                  
               
                  
                     2.7.3.
                  
                  
                     a közvetett látást biztosító eszközök;
                  
               
                  
                     2.7.4.
                  
                  
                     az oldalsó irányjelző lámpák, a méretjelző lámpák, az első és hátsó helyzetjelző (oldaljelző) lámpák és a várakozást jelző lámpák;
                  
               
                  
                     2.7.5.
                  
                  
                     az első és a hátsó végek vonatkozásában a lökhárítókon levő szerelvények, a vonóberendezések és a kipufogócsövek részei;
                  
               
                  
                     2.8.
                  
                  
                     „a kiálló rész mérete”: a jármű felépítményére szerelt alkatrész esetében az ezen előírás 3. mellékletének 2. szakasza szerinti módszerrel meghatározott méret;
                  
               
                  
                     2.9.
                  
                  
                     „a felépítmény névleges vonala”: azon a két ponton áthaladó vonal, amelyen az ezen előírás 3. mellékletének 2.2. szakaszában leírt mérési eljárás során alkalmazott gömb középpontja a vizsgálandó alkatrésszel való első és utolsó érintkezéskor található;
                  
               
                  
                     2.10.
                  
                  
                     „antenna”: elektromágneses jelek adására és/vagy vételére használt bármilyen eszköz;
                  
               
                  
                     2.11.
                  
                  
                     „lökhárító”: a jármű elülső vagy hátsó alsó részének külső szerkezeti eleme. Magában foglalja mindazokat a szerkezeteket, melyek célja a jármű védelme kis sebességű frontális vagy hátulról bekövetkező ütközés esetén, valamint az e szerkezetre felszerelt bármilyen kiegészítőket;
                  
               
                  
                     2.12.
                  
                  
                     „lökhárító-burkolat”: a lökhárító nem merev külső felülete, amely általában a jármű elülső vagy hátsó részének teljes szélességére kiterjed.
                  
               3.   JÓVÁHAGYÁS IRÁNTI KÉRELEM
         
                  
                     3.1.
                  
                  
                     Jóváhagyás iránti kérelem járműtípus külső kiálló részei tekintetében
                  
               
                  
                     3.1.1.
                  
                  
                     A járműtípus külső kiálló részei tekintetében történő jóváhagyására vonatkozó kérelmet a jármű gyártója vagy jogszerűen meghatalmazott képviselője nyújtja be.
                  
               
                  
                     3.1.2.
                  
                  
                     A kérelemhez három példányban csatolni kell az alábbi dokumentumokat:
                  
               
                  
                     3.1.2.1.
                  
                  
                     a jármű első és hátsó részének, valamint oldalainak a fényképei, melyeket a jármű függőleges hosszirányú középsíkjához képest 30° és 45° közötti szögben készítettek;
                  
               
                  
                     3.1.2.2.
                  
                  
                     a lökhárítók rajza méretekkel; és adott esetben
                  
               
                  
                     3.1.2.3.
                  
                  
                     egyes külső kiálló részek rajzai és adott esetben a külső felület egyes, a 6.9.1. szakaszban említett részeiről készült rajzok is.
                  
               
                  
                     3.1.3.
                  
                  
                     Egy, a jóváhagyandó típust jól képviselő járművet át kell adni a jóváhagyási vizsgálatok elvégzéséért felelős műszaki szolgálatnak. A fent említett műszaki szolgálat kérésére egyes alkatrészeket vagy a felhasznált anyagok egyes mintáit is át kell adni.
                  
               
                  
                     3.2.
                  
                  
                     Típusjóváhagyás iránti kérelem a csomagtartók, síléctartók, rádióvevő és -adó antennák mint önálló műszaki egységek tekintetében
                  
               
                  
                     3.2.1.
                  
                  
                     A csomagtartókra, síléctartókra, rádióvevő és -adó antennákra mint önálló műszaki egységekre vonatkozó típusjóváhagyási kérelmet a járműgyártó vagy a fent említett önálló műszaki egységek gyártója, illetve jogszerűen meghatalmazott képviselőik nyújtják be.
                  
               
                  
                     3.2.2.
                  
                  
                     A fenti 3.2.1. szakaszban említett bármely berendezés valamennyi típusa esetében a kérelemhez a következőket kell csatolni:
                  
               
                  
                     3.2.2.1.
                  
                  
                     az önálló műszaki egység műszaki jellemzőinek leírása három példányban, az egyes önálló műszaki egységgel együtt szállítandó szerelési útmutatóval együtt;
                  
               
                  
                     3.2.2.2.
                  
                  
                     az önálló műszaki egység adott típusának mintadarabja. Ha szükségesnek ítéli, az illetékes hatóság második mintadarabot is kérhet.
                  
               4.   JÓVÁHAGYÁS
         
                  
                     4.1.
                  
                  
                     Járműtípus jóváhagyása a külső kiálló részei tekintetében.
                  
               
                  
                     4.1.1.
                  
                  
                     Ha az ezen előírás szerint jóváhagyásra benyújtott járműtípus megfelel az alábbi 5. és 6. szakasz követelményeinek, akkor az adott járműtípust jóvá kell hagyni.
                  
               
                  
                     4.1.2.
                  
                  
                     Mindegyik jóváhagyott járműtípushoz jóváhagyási számot kell rendelni. Ennek első két számjegye a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma (az előírás jelen formája esetében ez a 03. módosítássorozatnak megfelelően 03). Ugyanazon szerződő fél nem rendelheti ugyanazt a számot több járműtípushoz.
                  
               
                  
                     4.1.3.
                  
                  
                     Egy járműtípusnak ezen előírás szerinti jóváhagyásáról, illetve a jóváhagyás kiterjesztéséről vagy elutasításáról értesíteni kell az 1958. évi megállapodásban részes és ezen előírást alkalmazó szerződő feleket az ezen előírás 1. mellékletének megfelelő nyomtatványon.
                  
               
                  
                     4.1.4.
                  
                  
                     Minden olyan járművön, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni egy nemzetközi jóváhagyási jelet, amely a következőkből áll:
                  
               
                  
                     4.1.4.1.
                  
                  
                     egy kör, benne az „E” betű és a jóváhagyó ország egyedi azonosító száma; (2);
                  
               
                  
                     4.1.4.2.
                  
                  
                     ezen előírás száma, amelyet egy „R” betű, egy kötőjel és a jóváhagyási szám követ a 4.1.4.1. szakaszban előírt kör jobb oldalán.
                  
               
                  
                     4.1.5.
                  
                  
                     Ha a jármű megfelel a megállapodáshoz mellékelt egy vagy több további előírás szerint abban az országban jóváhagyott járműtípusnak, amely ezen előírás alapján megadta a jóváhagyást, akkor a 4.1.4.1. szakaszban előírt jelet nem szükséges megismételni. Ilyen esetben az összes olyan előírás kiegészítő számát és jelét, amelyek szerint a jóváhagyást megadták ugyanabban az országban, amely ezen előírás alapján is megadta a jóváhagyást, a 4.1.4.1. szakaszban előírt jel jobb oldalán egymás alatt kell feltüntetni.
                  
               
                  
                     4.1.6.
                  
                  
                     A jóváhagyási jelnek jól olvashatónak és eltávolíthatatlannak kell lennie.
                  
               
                  
                     4.1.7.
                  
                  
                     A jóváhagyási jelet a gyártó által a járműre szerelt adattáblán vagy annak közelében kell elhelyezni.
                  
               
                  
                     4.1.8.
                  
                  
                     Ezen előírás 2. mellékletében példák találhatók a jóváhagyási jel elrendezésére.
                  
               
                  
                     4.1.9.
                  
                  
                     A típusjóváhagyó hatóság a típusjóváhagyás megadása előtt ellenőrzi, hogy meghozták-e a gyártás megfelelőségének hatékony ellenőrzését biztosító megfelelő intézkedéseket.
                  
               
                  
                     4.2.
                  
                  
                     Jóváhagyás a csomagtartók, síléctartók, rádióvevő és -adó antennák mint önálló műszaki egységek tekintetében.
                  
               
                  
                     4.2.1.
                  
                  
                     Ha az ezen előírás szerint jóváhagyásra benyújtott önálló műszaki egység típusa megfelel az alábbi 6.16., 6.17. és 6.18. szakasz követelményeinek, akkor az önálló műszaki egység típusát jóvá kell hagyni.
                  
               
                  
                     4.2.2.
                  
                  
                     Az önálló műszaki egységek minden jóváhagyott típusához jóváhagyási számot kell rendelni. Ennek első két számjegye (jelenleg 03, amely a 2005. június 23-án hatályba lépett 03. módosítássorozatot jelöli) a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma. Ugyanazon szerződő fél nem rendelheti ugyanazt a számot egy önálló műszaki egység másik típusához.
                  
               
                  
                     4.2.3.
                  
                  
                     Egy járműtípus ezen előírás szerinti jóváhagyásáról, illetve a jóváhagyás kiterjesztéséről vagy elutasításáról értesíteni kell az 1958. évi megállapodásban részes és ezen előírást alkalmazó szerződő feleket az ezen előírás 4. mellékletének megfelelő nyomtatványon.
                  
               
                  
                     4.2.4.
                  
                  
                     Minden olyan önálló műszaki egységen, amely megfelel az ezen előírás szerint jóváhagyott járműtípusnak, a jóváhagyási értesítésben megadott, könnyen hozzáférhető helyen, jól látható módon fel kell tüntetni egy nemzetközi jóváhagyási jelet, amely a következőkből áll:
                  
               
                  
                     4.2.4.1.
                  
                  
                     egy kör, benne az „E” betű és a jóváhagyó ország egyedi azonosító száma2;
                  
               
                  
                     4.2.4.2.
                  
                  
                     ezen előírás száma, amelyet egy „R” betű, egy kötőjel és a jóváhagyási szám követ a 4.2.4.1. szakaszban előírt kör jobb oldalán.
                  
               
                  
                     4.2.5.
                  
                  
                     A jóváhagyási jelnek jól olvashatónak és eltávolíthatatlannak kell lennie.
                  
               
                  
                     4.2.6.
                  
                  
                     A jóváhagyási jelet a gyártó által az önálló műszaki egységre szerelt adattáblán vagy annak közelében kell elhelyezni.
                  
               
                  
                     4.2.7.
                  
                  
                     Ezen előírás 2. mellékletében példák találhatók a jóváhagyási jel elrendezésére.
                  
               
                  
                     4.2.8.
                  
                  
                     A típusjóváhagyó hatóság a típusjóváhagyás megadása előtt ellenőrzi, hogy meghozták-e a gyártás megfelelőségének hatékony ellenőrzését biztosító megfelelő intézkedéseket.
                  
               5.   ÁLTALÁNOS KÖVETELMÉNYEK
         
                  
                     5.1.
                  
                  
                     Ezen előírás rendelkezései nem vonatkoznak a külső felület olyan részeire, amelyek a jármű terhelt állapotában, valamint az összes ajtó, ablak és szerelőnyílás stb. zárt helyzetében:
                  
               
                  
                     5.1.1.
                  
                  
                     2 métert meghaladó magasságban vannak; vagy
                  
               
                  
                     5.1.2.
                  
                  
                     a padlóvonal alatt vannak; vagy
                  
               
                  
                     5.1.3.
                  
                  
                     úgy helyezkednek el, hogy sem statikus feltételek mellett, sem működés közben nem érinthetők egy 100 mm-es átmérőjű gömbbel.
                  
               
                  
                     5.2.
                  
                  
                     A járművek külső felületén nem lehetnek olyan kifelé irányuló hegyes végű vagy éles elemek, sem olyan alakú, méretű, irányú vagy keménységű kiálló részek, amelyek valószínűleg növelik azon személy testi sérülésének veszélyét vagy súlyosságát, akit a jármű külső felülete ütközés esetén elüt vagy elsodor.
                  
               
                  
                     5.3.
                  
                  
                     A jármű külső felületén nem lehetnek olyan kiálló részek, amelyek beleakadhatnak a gyalogosokba, kerékpárosokba vagy motorkerékpárosokba.
                  
               
                  
                     5.4.
                  
                  
                     A jármű külső felületén nem lehetnek olyan kiálló részek, amelyek görbületi sugara kisebb, mint 2,5 mm. Ez a követelmény nem vonatkozik a külső felület olyan részeire, amelyek kevesebb mint 5 mm-re állnak ki, az ilyen részek kifelé irányuló éleinek azonban lekerekítetteknek kell lenniük, kivéve, ahol az ilyen részek kevesebb mint 1,5 mm-re állnak ki.
                  
               
                  
                     5.5.
                  
                  
                     A külső felület azon kiálló részei, amelyek 60 Shore „A” értéknél nem nagyobb keménységű anyagból készültek, 2,5 mm-nél kisebb görbületi sugarúak is lehetnek.
                     A keménységmérést az alkatrész járműre felszerelt állapotában kell elvégezni. Ha a keménységmérést a Shore A-eljárás szerint nem lehet elvégezni, akkor az értékeléshez összehasonlító méréseket kell végezni.
                  
               
                  
                     5.6.
                  
                  
                     A fenti 5.1–5.5. szakasz rendelkezései a következő 6. szakasz különös követelményeit kiegészítve alkalmazandók, kivéve, ha az utóbbi kifejezetten másként nem rendelkezik.
                  
               6.   KÜLÖNLEGES KÖVETELMÉNYEK
         
                  
                     6.1.
                  
                  
                     Díszítőelemek
                  
               
                  
                     6.1.1.
                  
                  
                     Az olyan felszerelt díszítőelemeknek, amelyek rögzítési felületüktől 10 mm-nél nagyobb mértékben állnak ki, vissza kell húzódniuk, le kell válniuk vagy el kell hajolniuk az őket legkiállóbb pontjukon bármelyik irányból, a felszerelési felülettel körülbelül párhuzamos síkban érő 10 daN erő hatására. Ezek a rendelkezések nem vonatkoznak a hűtőrács díszítőelemeire: ezekre csak az 5. szakaszban foglalt általános követelmények vonatkoznak.
                     A 10 daN erő kifejtéséhez legfeljebb 50 mm átmérőjű, sík felületű nyomófejet kell használni. Ha ez nem lehetséges, akkor más, ezzel egyenértékű módszert kell alkalmazni. A díszítőelemek visszahúzódása, leválása vagy elhajlása után a fennmaradó kiálló részek mérete nem haladhatja meg a 10 mm-t, ezeknek a részeknek minden esetben meg kell felelniük az 5.2. szakasz rendelkezéseinek. Ha a díszítőelemnek foglalata is van, akkor ezt a díszítőelem részének és nem a rögzítési felülethez tartozónak kell tekinteni.
                  
               
                  
                     6.1.2.
                  
                  
                     A külső felületen lévő védőcsíkok vagy védőlemezek használatára a fenti 6.1.1. szakasz követelményei nem vonatkoznak; azonban ezeket szilárdan a járműhöz kell erősíteni.
                  
               
                  
                     6.2.
                  
                  
                     Fényszórók
                  
               
                  
                     6.2.1.
                  
                  
                     Kiálló ellenzők, karimák a fényszórókon csak abban az esetben megengedettek, ha legfeljebb 30 mm-re állnak ki a fényszóró üveg külső átlátszó felületétől, és görbületi sugaruk mindenhol legalább 2,5 mm.
                     Abban az esetben, ha a fényszóró egy kiegészítő átlátszó felület mögé van szerelve, akkor a kiálló részt a legkülső átlátszó felülettől kell mérni. A kiálló részeket az ezen előírás 3. mellékletének 3. szakaszában leírt módszer szerint kell meghatározni.
                  
               
                  
                     6.2.2.
                  
                  
                     A behúzható fényszóróknak mind üzemi, mind visszahúzott helyzetben meg kell felelniük a fenti 6.2.1. szakasz rendelkezéseinek.
                  
               
                  
                     6.2.3.
                  
                  
                     A fenti 6.2.1. szakasz rendelkezései nem vonatkoznak azokra a fényszórókra, amelyek be vannak süllyesztve a felépítménybe, vagy amelyeken a felépítmény túlnyúlik, feltéve, hogy ez utóbbi eleget tesz az alábbi 6.9.1. szakasz követelményeinek.
                  
               
                  
                     6.3.
                  
                  
                     Rácsok és nyílások
                  
               
                  
                     6.3.1.
                  
                  
                     A fenti 5.4. szakasz követelményei nem vonatkoznak a rögzített vagy mozgó részek közti nyílásokra, beleértve a levegőbeeresztő vagy -kieresztő, illetve hűtőrácsok részét képező nyílásokat is, feltéve, hogy a szomszédos elemek közti távolság nem haladja meg a 40 mm-t, továbbá a rácsok és a nyílások valamilyen funkcionális célt szolgálnak. 40 mm és 25 mm közti nyílások esetében a görbületi sugárnak legalább 1 mm-nek kell lennie. Ha viszont a két szomszédos elem közti távolság legfeljebb 25 mm, akkor az elemek külső felületének görbületi sugarának legalább 0,5 mm-nek kell lennie. A rács két szomszédos eleme közti távolságot, illetve a nyílások méretét az ezen előírás 3. mellékletének 4. szakaszában leírt módszer szerint kell meghatározni.
                  
               
                  
                     6.3.2.
                  
                  
                     A rácsot vagy nyílást képező elemek homlok- és oldalfelülete által képzett éleket le kell kerekíteni.
                  
               
                  
                     6.4.
                  
                  
                     Ablaktörlők
                  
               
                  
                     6.4.1.
                  
                  
                     Az ablaktörlő kialakításának olyannak kell lennie, hogy a törlőkart (az 1-es számmal jelölt elem a 0. ábrán) védőburkolat (az 1.1-es számmal jelölt elem a 0. ábrán) vegye körül, amelynek görbületi sugara megfelel a fenti 5.4. szakasz követelményeinek, és végfelülete legalább 150 mm2 legyen. A tartót (fej és fő rész, azaz a 2-es és a 2.1-es számmal jelölt elem a 0. ábrán) úgy tervezték, hogy a görbületi sugara megfeleljen a fenti 5.4. szakasz követelményeinek. A lekerekített burkolatoknak legalább 150 mm2-es kiálló felülettel kell rendelkezniük a legjobban kiálló ponttól legfeljebb 6,5 mm távolságban mérve. E követelményeket a hátsó ablaktörlőknek és a fényszórótörlőknek is teljesíteniük kell.
                  
               
                  
                     6.4.2.
                  
                  
                     Az 5.4. szakasz nem vonatkozik a törlőlapátokra (a 4-es számmal jelölt elem a 0. ábrán), a tartóelemekre (a 3-mas számmal jelölt elem a 0. ábrán), ha vannak, a második tartóra (a 2.2-es számmal jelölt elem a 0. ábrán), ha van, a tartófej és a tartó közötti funkcionális csuklópántra (az 5-ös számmal jelölt elem a 0. ábrán), ha van, vagy a fő- és a második tartó közötti csatlakozásra (a 6-os számmal jelölt elem a 0. ábrán), ha van. Azonban ezeket az elemeket is úgy kell kialakítani, hogy ne legyenek éles széleik, kiálló vagy vágó részeik.
                  
               
            0. ábra
         
         
            Példa az alkatrészek elrendezésére
         
         
            
         Jelmagyarázat:
         
                     1.
                  
                  
                     Törlőkar
                  
               
                     1.1.
                  
                  
                     Védőburkolat
                  
               
                     2.
                  
                  
                     Tartófej
                  
               
                     2.1.
                  
                  
                     Főtartó
                  
               
                     2.2.
                  
                  
                     Második tartó
                  
               
                     3.
                  
                  
                     Tartóelemek
                  
               
                     4.
                  
                  
                     Törlőlapátok
                  
               
                     5.
                  
                  
                     Funkcionális csuklópánt
                  
               
                     6
                  
                  
                     A fő- és a második tartó közötti csatlakozás
                  
               
                  
                     6.4.3.
                  
                  
                     A 6.4.1. és a 6.4.2. szakasz rendelkezéseinek való megfelelést nyugalmi helyzetben lévő ablaktörlőkkel kell ellenőrizni.
                  
               
                  
                     6.5.
                  
                  
                     Lökhárítók
                  
               
                  
                     6.5.1.
                  
                  
                     A lökhárítók végeinek a külső felületek irányába kell visszahajolniuk, hogy a fennakadás veszélye a lehető legkisebb legyen. Ez a követelmény teljesítettnek tekinthető, ha a lökhárító süllyesztett vagy a felépítmény részét képezi, valamint ha a lökhárító vége úgy van begörbítve, hogy egy 100 mm átmérőjű gömb nem érintheti, továbbá a lökhárító vége és a körülvevő felépítmény közti távolság nem haladja meg a 20 mm-t.
                  
               
                  
                     6.5.2.
                  
                  
                     Ha a lökhárító vonala, amely a jármű függőleges kiállása külső körvonalának felel meg, kemény felületre esik, a felület görbületi sugarának legalább 5 mm-nek kell lennie minden olyan ponton, amely a körvonaltól befelé 20 mm-re helyezkedik el, és legalább 2,5 mm-nek kell lennie minden más esetben. Ez a rendelkezés a körvonaltól befelé 20 mm-re elhelyezkedő zónának arra a részére vonatkozik, amely azok között az érintkezési pontok között és előtt (a hátsó lökhárítók esetében mögött) helyezkedik el, amelyek a jármű hosszanti szimmetriasíkjával 15 fokos szöget bezáró, két függőleges sík körvonalán találhatók (lásd az 1. ábrát).
                  
               
            1. ábra
         
         
            
         
                  
                     6.5.3.
                  
                  
                     A fenti 6.5.2. szakasz követelménye nem vonatkozik a lökhárító azon részeire, vagy a rajta lévő azon részekre vagy lökhárítóbetétekre, amelyek 5 mm-nél kisebb mértékben állnak ki, különös tekintettel a csatlakozások borításaira és a fényszórómosók fúvókáira; de a külső éleknek ebben az esetben is lekerekítetteknek kell lenniük, kivéve, ahol a kiálló részek nem érik el az 1,5 mm-t.
                  
               
                  
                     6.5.4.
                  
                  
                     A fenti 6.5.2. szakasz követelménye nem vonatkozik a lökhárító burkolatára. Ezen előírás 5. szakaszának rendelkezései továbbra is alkalmazandók.
                  
               
                  
                     6.6.
                  
                  
                     Ajtók, csomagtérfedelek, motorházfedelek fogantyúi, csuklópántjai és nyomógombjai; tüzelőanyag-töltőnyílások és fedelei
                  
               
                  
                     6.6.1.
                  
                  
                     A kiálló részek az ajtók és a csomagtérfedelek fogantyúi esetében legfeljebb 40 mm-re állhatnak ki, minden egyéb esetben legfeljebb 30 mm-re.
                  
               
                  
                     6.6.2.
                  
                  
                     Ha az oldalsó ajtókon lévő fogantyúk elforgatható kivitelűek, akkor a következő követelmények legalább egyikének meg kell felelniük:
                  
               
                  
                     6.6.2.1.
                  
                  
                     Az ajtó síkjával párhuzamosan elforduló fogantyúk esetén a fogantyú mozgó végének hátrafelé kell irányulnia. A fogantyúk végének az ajtó síkja felé kell görbülnie, és azt védőházban vagy besüllyesztve kell elhelyezni.
                  
               
                  
                     6.6.2.2.
                  
                  
                     A tetszőleges irányban kifelé, de nem az ajtó síkjával párhuzamosan elforduló fogantyúkat zárt állásban védőházban vagy besüllyesztve kell elhelyezni. A fogantyúk mozgó végének hátrafelé vagy lefelé kell irányulnia.
                     Azok a fogantyúk is elfogadhatók, amelyek nem tesznek eleget ez utóbbi feltételnek, amennyiben:
                     
                                 a)
                              
                              
                                 független visszahúzó mechanizmussal rendelkeznek;
                              
                           
                                 b)
                              
                              
                                 a visszahúzó mechanizmus meghibásodása esetén sem állnak ki 15 mm-nél nagyobb mértékben;
                              
                           
                                 c)
                              
                              
                                 nyitott állásban megfelelnek az 5.4. szakasz rendelkezéseinek; valamint
                              
                           
                                 d)
                              
                              
                                 a legnagyobb mértékben kiálló pontjuktól legfeljebb 6,5 mm távolságban mért végfelületük legalább 150 mm2.
                              
                           
               
                  
                     6.7.
                  
                  
                     Kerekek, kerékanyák, kerékagysapkák és dísztárcsák
                  
               
                  
                     6.7.1.
                  
                  
                     A fenti 5.4. szakasz követelményei ezekre az elemekre nem vonatkoznak.
                  
               
                  
                     6.7.2.
                  
                  
                     A kerekeknek, kerékanyáknak, kerékagysapkáknak és dísztárcsáknak nem lehet semmiféle olyan hegyes vagy éles kiálló részük, amely túlnyúlik a kerékabroncs külső síkján. Szárnyas anyák használata tilos.
                  
               
                  
                     6.7.3.
                  
                  
                     Amikor a jármű menetirányban egyenesen halad, a gumiabroncs kivételével a kerekeknek – a forgástengelyen átmenő vízszintes sík felett fekvő – egyetlen alkatrésze sem állhat ki a külső felületnek vagy szerkezetnek a vízszintes síkra eső függőleges vetületén túl. Ha azonban a működési követelmények indokolják, a kerékfelerősítő csavarokat és a kerékagyat takaró dísztárcsák túlnyúlhatnak a külső felület vagy szerkezet függőleges vetületén, azzal a feltétellel, hogy a kiálló rész felületének görbületi sugara legalább 30 mm, és a kiálló rész a külső felület vagy szerkezet függőleges vetületéhez viszonyítva semmi esetre sem haladja meg a 30 mm-t.
                  
               
                  
                     6.8.
                  
                  
                     Lemezélek
                  
               
                  
                     6.8.1.
                  
                  
                     Olyan lemezélek, mint az esőelvezető csatornák és a tolóajtók sínjei csak abban az esetben megengedettek, ha befelé görbítettek vagy védőburkolatuk megfelel ezen előírás vonatkozó követelményeinek.
                     Egy védetlen élt akkor lehet befelé görbítettnek tekinteni, ha vagy kb. 180°-ban vissza van hajlítva, vagy pedig a felépítmény irányában annyira vissza van hajlítva, hogy egy 100 mm-es átmérőjű gömb nem érintheti.
                     A fenti 5.4. szakasz követelményei nem vonatkoznak a következő lemezélekre: a motorházfedél hátsó éle és a hátsó csomagtartófedél elülső éle.
                     A motorházfedél hátsó éle magában foglalja ennek az élnek a balra és jobbra történő meghosszabbítását képező részt (pl. a sárvédő felső éleként vagy az A oszlop éleként). Ezt a meghosszabbítást a szélvédő legszélső külső pontja határolja le.
                  
               
                  
                     6.9.
                  
                  
                     A karosszériaelemek
                  
               
                  
                     6.9.1.
                  
                  
                     A karosszériaelemek élhajlításainak görbületi sugara 2,5 mm-nél kisebb is lehet, feltéve, hogy az legalább a kiálló rész „H” magasságának egytizede, az ezen előírás 3. mellékletének 1. szakaszában leírt módszerrel mérve.
                  
               
                  
                     6.10.
                  
                  
                     Oldalsó levegő- és esőterelő lemezek
                  
               
                  
                     6.10.1.
                  
                  
                     Az oldalsó terelőlemezek kifelé irányítható peremeinek görbületi sugara legalább 1 mm kell, hogy legyen.
                  
               
                  
                     6.11.
                  
                  
                     Emelési pontok és kipufogócsövek
                  
               
                  
                     6.11.1.
                  
                  
                     Az emelési pontok és a kipufogócső a függőleges irányban közvetlenül felettük lévő padlóvonal függőleges vetületén nem nyúlhatnak túl 10 mm-nél nagyobb mértékben. E követelménytől eltérően a kipufogócsövek a padlóvonal függőleges vetületén 10 mm-nél nagyobb mértékben is túlnyúlhatnak, feltéve, hogy éleik le vannak kerekítve, és görbületi sugaruk legalább 2,5 mm.
                  
               
                  
                     6.12.
                  
                  
                     Levegő-beömlőnyílások és -kiömlőnyílások fedelei
                  
               
                  
                     6.12.1.
                  
                  
                     A levegőbeeresztő és -kieresztő nyílások fedeleinek minden üzemi állapotban meg kell felelniük a fenti 5.2., 5.3. és 5.4. szakasz követelményeinek.
                  
               
                  
                     6.13.
                  
                  
                     Tető
                  
               
                  
                     6.13.1.
                  
                  
                     A nyitható tetőket csak zárt állapotban kell vizsgálni.
                  
               
                  
                     6.13.2.
                  
                  
                     A hátrahajtható tetejű járműveket nyitott és zárt tetővel egyaránt vizsgálni kell.
                  
               
                  
                     6.13.2.1.
                  
                  
                     A hátrahajtható tető nyitott helyzetében a zárt tetőnek megfelelő képzeletbeli vonalon belül a gépjármű belső terét nem kell vizsgálni.
                  
               
                  
                     6.13.2.2.
                  
                  
                     Ha a hátrahajtott helyzetű tető mechanikáját takaró burkolat az alapfelszereltség része, akkor a járművet a burkolat felhelyezett állapotában kell vizsgálni.
                  
               
                  
                     6.14.
                  
                  
                     Ablakok
                  
               
                  
                     6.14.1.
                  
                  
                     A jármű külső felületéből kifelé hajtható ablakoknak valamennyi használati helyzetükben meg kell felelniük a következőknek:
                  
               
                  
                     6.14.1.1.
                  
                  
                     a kiálló élek nem irányulhatnak előre;
                  
               
                  
                     6.14.1.2.
                  
                  
                     az ablak semmilyen része sem nyúlhat túl a jármű legkülső szélén.
                  
               
                  
                     6.15.
                  
                  
                     Rendszámtáblatartó
                  
               
                  
                     6.15.1.
                  
                  
                     A járműgyártó által szállított rendszámtáblatartóknak meg kell felelniük az ezen előírás 5.4. szakasza követelményeinek, ha a rendszámtáblának a járműgyártó ajánlásai szerint felszerelt állapotában azokat egy 100 mm-es átmérőjű gömb érintheti.
                  
               
                  
                     6.16.
                  
                  
                     Csomagtartók és síléctartók
                  
               
                  
                     6.16.1.
                  
                  
                     A csomagtartókat és a síléctartókat úgy kell a járműre felszerelni, hogy legalább egy irányban alakzárás jöjjön létre, és legalább akkora vízszintes, hosszirányú és keresztirányú erők legyenek átvihetők, mint a gyártó által a tartóra megadott függőleges irányú teherbíró képesség. A gyártó előírásainak megfelelően felerősített csomagtartók és síléctartók vizsgálatakor a vizsgálati terhelés nem irányulhat csupán egyetlen pontra.
                  
               
                  
                     6.16.2.
                  
                  
                     Azoknak a felületeknek, amelyeket a tartó felszerelése után egy 165 mm-es átmérőjű gömb érinthet, nem lehetnek 2,5 mm-nél kisebb görbületi sugarú részeik, kivéve, ha a 6.3. szakasz rendelkezései alkalmazhatók.
                  
               
                  
                     6.16.3.
                  
                  
                     Az olyan rögzítő elemek, mint például a szerszám használata nélkül meghúzható és oldható csavarok, a fenti 6.16.2. szakaszban említett felületeken 40 mm-nél nagyobb mértékben nem nyúlhatnak túl; a túlnyúlást az ezen előírás 3. mellékletének 2. szakaszában megadott módszer szerint kell meghatározni, de az e melléklet 2.2. szakasza szerinti módszer alkalmazása esetén egy 165 mm-es átmérőjű gömböt kell használni.
                  
               
                  
                     6.17.
                  
                  
                     Antennák
                  
               
                  
                     6.17.1.
                  
                  
                     A rádióvevő és -adó antennákat úgy kell a járműre felszerelni, hogy a szabad végüknek – ha az a gyártó által megadott lehetséges használati helyzetekben az úttest szintjéhez képest 2 méternél alacsonyabban van – egy olyan zónában kell lenniük, amelyet a járműnek az ezen előírás 2.7. szakasza szerint meghatározott legkülső széleinél 10 cm-rel beljebb levő, függőleges síkok határolnak.
                  
               
                  
                     6.17.2.
                  
                  
                     Továbbá az antennákat úgy kell a járműre felszerelni, valamint a szabad végük helyzetét szükség esetén úgy kell korlátozni, hogy az antennák semmilyen része ne nyúljon túl a járműnek az ezen előírás 2.7. szakasza szerint meghatározott legkülső szélein.
                  
               
                  
                     6.17.3.
                  
                  
                     Az antennarúd görbületi sugara 2,5 mm-nél kisebb is lehet. Az antenna szabad végét azonban eltávolíthatatlan sapkával kell ellátni, amelynek görbületi sugara legalább 2,5 mm kell, hogy legyen.
                  
               
                  
                     6.17.4.
                  
                  
                     Az antenna talapzatának kiálló része az ezen előírás 3. mellékletének 2. szakaszában megadott eljárással meghatározva nem lehet 40 mm-nél nagyobb.
                  
               
                  
                     6.17.4.1.
                  
                  
                     Ha az antenna talapzatát rugalmas antennarúd vagy -rész hiányában nem lehet azonosítani, ez a követelmény akkor tekinthető teljesítettnek, ha azt követően, hogy egy legfeljebb 50 mm átmérőjű, sík felületű nyomófejjel előre- és hátrafelé legfeljebb 50 daN vízszintes erőt fejtettek ki az antenna legkiállóbb részére:
                     
                                 a)
                              
                              
                                 az antenna a rögzítési felület irányába hajlik, és az elhajlás után legfeljebb 40 mm-re áll ki a felületből; vagy
                              
                           
                                 b)
                              
                              
                                 az antenna eltörik, és a megmaradt darabon, amely legfeljebb 40 mm-re áll ki, nincsen olyan éles vagy veszélyes rész, amely 100 mm átmérőjű gömbbel érinthető.
                              
                           
               
                  
                     6.17.4.2.
                  
                  
                     A fenti 6.17.4. és 6.17.4.1. szakasz nem vonatkozik a vezető R pontján áthaladó, függőleges keresztirányú sík mögött elhelyezkedő antennákra, feltéve, hogy az antenna és a foglalat legnagyobb kiemelkedése, az ezen előírás 3. mellékletének 2. szakaszában megadott eljárással meghatározva, nem haladja meg a 70 mm-t.
                     Ha a függőleges sík mögött található antenna több mint 70 mm-re kiáll, a fenti 6.17.4.1. szakaszt kell alkalmazni, de a kiálló rész méretét 40 mm helyett 70 mm-re kell korlátozni.
                  
               
                  
                     6.18.
                  
                  
                     Szerelési útmutató
                  
               
                  
                     6.18.1.
                  
                  
                     A csomagtartókat, síléctartókat, rádióvevő és -adó antennákat – ha ezek önálló műszaki egységként típusjóváhagyást kaptak – csak akkor lehet forgalomba hozni, árusítani vagy megvásárolni, ha szerelési útmutatót mellékelnek hozzájuk. Az útmutatónak elegendő információt kell nyújtania ahhoz, hogy a jóváhagyott alkatrészeket az ezen előírás 5. és 6. szakasza idevágó rendelkezéseinek megfelelően fel lehessen szerelni a járműre. A teleszkópantennáknál különösen fontos a használati helyzetek megadása.
                  
               7.   JÁRMŰTÍPUS MÓDOSÍTÁSA
         
                  
                     7.1.
                  
                  
                     Egy meglévő járműtípus minden módosításáról értesíteni kell a járműtípust jóváhagyó típusjóváhagyó hatóságot. A típusjóváhagyó hatóság ezt követően a következőképpen járhat el:
                     
                                 a)
                              
                              
                                 a gyártóval egyeztetve úgy dönt, hogy új típusjóváhagyás megadására van szükség; vagy
                              
                           
                                 b)
                              
                              
                                 a 7.1.1. szakaszban (Felülvizsgálat) és adott esetben a 7.1.2. szakaszban (Kiterjesztés) leírt eljárást alkalmazza.
                              
                           
               
                  
                     7.1.1.
                  
                  
                     Felülvizsgálat
                     Amennyiben az adatközlő mappában foglalt adatok megváltoznak, és a típusjóváhagyó hatóság úgy ítéli meg, hogy az elvégzett módosításoknak nagy valószínűséggel nincs számottevő kedvezőtlen hatásuk, és a jármű továbbra is megfelel a követelményeknek, a módosítást „felülvizsgálatnak” kell tekinteni.
                     Ilyen esetben a típusjóváhagyó hatóság szükség szerint kiadja az adatközlő mappa felülvizsgált oldalait, amelyeken egyértelműen feltünteti a módosítás jellegét és az új kiadás keltét. Az adatközlő mappa egységes szerkezetbe foglalt, naprakész változatát – a módosítás részletes leírásával kiegészítve – úgy kell tekinteni, hogy megfelel ennek a követelménynek.
                  
               
                  
                     7.1.2.
                  
                  
                     Kiterjesztés
                     A módosítást „kiterjesztésnek” kell tekinteni, amennyiben az adatközlő mappában foglalt adatok változásán túl:
                     
                                 a)
                              
                              
                                 további ellenőrzésekre vagy vizsgálatokra van szükség; vagy
                              
                           
                                 b)
                              
                              
                                 az adatközlő dokumentumban foglalt valamely információ (a mellékletek kivételével) megváltozott; vagy
                              
                           
                                 c)
                              
                              
                                 egy későbbi módosítássorozat szerinti jóváhagyásra irányuló kérelem érkezik a módosítássorozat hatálybalépése után.
                              
                           
               
                  
                     7.2.
                  
                  
                     A jóváhagyás megerősítéséről vagy elutasításáról, a módosítások részletes leírásával együtt, a fenti 4.3. szakaszban említett eljárás szerint értesíteni kell a megállapodásban részes és ezen előírást alkalmazó szerződő feleket. Emellett ennek megfelelően módosítani kell az információs csomag tartalomjegyzékét, amelyet az adatközlő dokumentumhoz mellékeltek, hogy szerepeljen rajta a legutóbbi felülvizsgálat vagy kiterjesztés dátuma.
                  
               8.   A GYÁRTÁS MEGFELELŐSÉGE
         
                  
                     8.1.
                  
                  
                     Az ezen előírás szerint jóváhagyott járművet (önálló műszaki egységet) úgy kell gyártani, hogy a fenti 5. és 6. szakaszban megállapított követelményeket teljesítve megfeleljen a jóváhagyott típusnak.
                  
               
                  
                     8.2.
                  
                  
                     A fenti 8.1. szakaszban előírtak teljesülésének ellenőrzése céljából megfelelő gyártásellenőrzést kell alkalmazni.
                  
               
                  
                     8.3.
                  
                  
                     A jóváhagyás jogosultja különösen:
                  
               
                  
                     8.3.1.
                  
                  
                     gondoskodik a termékek hatásos minőség-ellenőrzéséhez szükséges eljárások alkalmazásáról;
                  
               
                  
                     8.3.2.
                  
                  
                     rendelkezik az egyes jóváhagyott típusoknak való megfelelés ellenőrzéséhez szükséges vizsgálóberendezésekkel;
                  
               
                  
                     8.3.3.
                  
                  
                     biztosítja a vizsgálati eredmények rögzítését, és azt, hogy a vonatkozó dokumentumokat a típusjóváhagyó hatósággal együtt meghatározandó ideig megőrizzék;
                  
               
                  
                     8.3.4.
                  
                  
                     elemzi minden vizsgálattípus eredményeit annak érdekében, hogy a termék jellemzőinek állandósága igazolható és biztosítható legyen, figyelemmel az ipari termelésben szokásos szórásra;
                  
               
                  
                     8.3.5.
                  
                  
                     biztosítja, hogy minden egyes terméktípuson legalább az ezen előírás 3. mellékletében előírt vizsgálatokat elvégezzék;
                  
               
                  
                     8.3.6.
                  
                  
                     gondoskodik arról, hogy ha egy adott vizsgálattípusnál a mintasorozat vagy a mintadarabok azt mutatják, hogy a gyártás nem megfelelő, akkor újabb mintavételt és vizsgálatot végezzenek. Ilyen esetben minden szükséges lépést meg kell tenni a gyártás megfelelőségének helyreállítása érdekében.
                  
               
                  
                     8.4.
                  
                  
                     A típusjóváhagyást megadó típusjóváhagyó hatóság bármikor ellenőrizheti az egyes gyártóüzemekben alkalmazott megfelelőség-ellenőrzési módszereket.
                  
               
                  
                     8.4.1.
                  
                  
                     A vizsgálati naplókat és termelési nyilvántartásokat minden ellenőrzéskor be kell mutatni a helyszíni ellenőrnek.
                  
               
                  
                     8.4.2.
                  
                  
                     Az ellenőr véletlenszerűen mintát vehet, amelyet megvizsgálnak a gyártó laboratóriumában. A minták legkisebb száma a gyártó saját ellenőrzéseinek eredményei alapján határozható meg.
                  
               
                  
                     8.4.3.
                  
                  
                     Ha a minőség nem tűnik kielégítőnek, vagy ha a fenti 8.4.2. szakasz szerint végrehajtott vizsgálat hitelességét szükségesnek látszik ellenőrizni, az ellenőr mintákat választ, hogy azokat a típusjóváhagyási vizsgálatokat végző műszaki szolgálathoz küldjék.
                  
               
                  
                     8.4.4.
                  
                  
                     A típusjóváhagyó hatóság az ebben az előírásban megállapított bármely vizsgálatot elvégezheti.
                  
               
                  
                     8.4.5.
                  
                  
                     A típusjóváhagyó hatóság által végzett ellenőrzésekre általában kétévente kerül sor. Ha egy ilyen helyszíni ellenőrzés negatív eredménnyel zárul, akkor a típusjóváhagyó hatóság gondoskodik arról, hogy minden szükséges intézkedést megtegyenek a gyártás megfelelőségének minél gyorsabb helyreállítására érdekében.
                  
               9.   SZANKCIÓK NEM MEGFELELŐ GYÁRTÁS ESETÉN
         
                  
                     9.1.
                  
                  
                     Az ezen előírás szerint egy járműtípusra megadott jóváhagyás visszavonható, ha nem teljesülnek a fenti 8.1. szakaszban előírt követelmények.
                  
               
                  
                     9.2.
                  
                  
                     Ha a megállapodásban részes és ezen előírást alkalmazó valamely fél visszavon egy előzőleg általa megadott jóváhagyást, erről haladéktalanul tájékoztatja az ezen előírást alkalmazó többi szerződő felet az ezen előírás 1. mellékletének megfelelő nyomtatványon.
                  
               10.   A GYÁRTÁS VÉGLEGES LEÁLLÍTÁSA
         Ha a jóváhagyás jogosultja véglegesen leállítja az ezen előírás szerint jóváhagyott járműtípus gyártását, akkor erről értesítenie kell a jóváhagyást megadó típusjóváhagyó hatóságot. A hatóság az értesítés kézhezvételét követően értesíti erről az 1958. évi megállapodásban részes és ezen előírást alkalmazó többi szerződő felet az ezen előírás 1. mellékletének megfelelő nyomtatványon.
         11.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A TÍPUSJÓVÁHAGYÓ HATÓSÁGOK NEVE ÉS CÍME
         A megállapodásban részes és ezen előírást alkalmazó felek megadják az Egyesült Nemzetek Szervezete Titkárságának a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, elutasításokat vagy visszavonásokat igazoló értesítéseket fogadó típusjóváhagyó hatóságok nevét és címét.
         12.   ÁTMENETI RENDELKEZÉSEK
         
                  
                     12.1.
                  
                  
                     A 02. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 02. módosítássorozattal módosított ezen előírás szerinti típusjóváhagyás megadását.
                  
               
                  
                     12.2.
                  
                  
                     A 02. módosítássorozat hatálybalépésétől számított 24 hónap elteltével az ezen előírást alkalmazó szerződő felek csak akkor adhatnak ki típusjóváhagyást, ha a jóváhagyandó járműtípus megfelel a 02. módosítássorozattal módosított ezen előírás követelményeinek.
                  
               
                  
                     12.3.
                  
                  
                     A 02. módosítássorozat hatálybalépését követő 36 hónap elteltével az ezen előírás szerint megadott jóváhagyások érvényessége megszűnik, kivéve, ha a járműtípusok teljesítik a 02. módosítássorozattal módosított ezen előírás követelményeit.
                  
               
                  
                     12.4.
                  
                  
                     A 03. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 03. módosítássorozattal módosított előírás szerinti jóváhagyások megadását.
                  
               
                  
                     12.5.
                  
                  
                     A 03. módosítássorozat hatálybalépésétől számított 24 hónap elteltével az ezen előírást alkalmazó szerződő felek csak akkor adhatnak ki jóváhagyást, ha a jóváhagyandó járműtípus megfelel a 03. módosítássorozattal módosított ezen előírás követelményeinek.
                  
               
                  
                     12.6.
                  
                  
                     A 03. módosítássorozat hatálybalépésétől számított 48 hónap elteltéig az ezen előírást alkalmazó szerződő felek nem utasíthatják el az előző módosítássorozattal módosított ezen előírás szerint jóváhagyott járműtípus nemzeti típusjóváhagyását.
                  
               
                  
                     12.7.
                  
                  
                     Az ezen előírás 03. módosítássorozatának hatálybalépésétől számított 48 hónap elteltével az ezen előírást alkalmazó szerződő felek elutasíthatják azon járművek első nemzeti nyilvántartásba vételét (első forgalomba helyezését), amelyek nem felelnek meg a 03. módosítássorozattal módosított ezen előírás követelményeinek.
                  
               
                  
                     12.8.
                  
                  
                     A 04. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 04. módosítássorozattal módosított előírás szerinti jóváhagyások megadását.
                  
               
                  
                     12.9.
                  
                  
                     2022. szeptember 1-jétől az ezen előírást alkalmazó szerződő felek nem kötelesek elfogadni az előző módosítássorozat alapján első alkalommal 2022. szeptember 1. után kiadott ENSZ-típusjóváhagyásokat.
                  
               
                  
                     12.10.
                  
                  
                     Az ezen előírást alkalmazó szerződő feleknek továbbra is el kell fogadniuk az ezen előírás előző módosítássorozata alapján első alkalommal 2022. szeptember 1-je előtt kiadott típusjóváhagyásokat.
                  
               
                  
                     12.11.
                  
                  
                     Az ezen előírást alkalmazó szerződő felek nem utasíthatják el az ezen előírás bármely előző módosítássorozata szerinti típusjóváhagyás megadását vagy kiterjesztését.
                  
               
            (1)  A járművek kialakításáról szóló összevont határozat (R.E.3) (ECE/TRANS/WP.29/78/Rev.6 dokumentum) 2. szakaszának meghatározása szerint. – https://unece.org/transport/standards/transport/vehicle-regulations-wp29/resolutions
         
            (2)  Az 1958. évi megállapodásban részes szerződő felek egyedi azonosító számai a járművek kialakításáról szóló összevont határozat (R.E.3) (ECE/TRANS/WP.29/78/Rev.6. számú dokumentum) 3. mellékletében találhatók – https://unece.org/transport/standards/transport/vehicle-regulations-wp29/resolutions
      
      
         
            1. MELLÉKLET
            
               Értesítés
            
            (legnagyobb formátum: A4 [210 mm × 297 mm])
            
                        
                           
                         (1)
                     
                     
                        Kibocsátó: Hatóság neve:
                        …
                        …
                        …
                     
                  
               
            
                        Tárgy (2):
                     
                     
                        Jóváhagyás megadása
                        Jóváhagyás kiterjesztése
                        Jóváhagyás elutasítása
                        Jóváhagyás visszavonása
                        A gyártás végleges leállítása
                     
                  a járműtípus külső kiálló részeire, a 26. számú előírás szerint
            
                        Jóváhagyás száma …
                     
                     
                        Kiterjesztés száma …
                     
                  
                     
                        1.
                     
                     
                        A készülék kereskedelmi neve vagy védjegye…
                     
                  
                     
                        2.
                     
                     
                        Járműtípus…
                     
                  
                     
                        3.
                     
                     
                        A gyártó neve és címe…
                     
                  
                     
                        4.
                     
                     
                        A gyártó képviselőjének (ha van) neve és címe…
                        …
                     
                  
                     
                        5.
                     
                     
                        A járműre vonatkozó jóváhagyási kérelem benyújtásának dátuma…
                     
                  
                     
                        6.
                     
                     
                        A jóváhagyási vizsgálatok elvégzéséért felelős műszaki szolgálat
                        …
                     
                  
                     
                        7.
                     
                     
                        A műszaki szolgálat által kiadott vizsgálati jegyzőkönyv dátuma…
                     
                  
                     
                        8.
                     
                     
                        A műszaki szolgálat által kiadott vizsgálati jegyzőkönyv száma…
                     
                  
                     
                        9.
                     
                     
                        A jóváhagyást megadták/elutasították/kiterjesztették/visszavonták2
                        
                     
                  
                     
                        10.
                     
                     
                        A jóváhagyás kiterjesztésének indokolása (amennyiben kiterjesztés történt): …
                        …
                     
                  
                     
                        11.
                     
                     
                        A jóváhagyási jel helye a járművön…
                     
                  
                     
                        12.
                     
                     
                        Kelt…
                     
                  
                     
                        13.
                     
                     
                        Dátum…
                     
                  
                     
                        14.
                     
                     
                        Aláírás…
                     
                  
                     
                        15.
                     
                     
                        A jóváhagyó hatóságnál őrzött dokumentumok jegyzékét csatoltuk ehhez az értesítéshez; a jegyzéket a hatóság kérésre kiadhatja.
                     
                  
               (1)  A jóváhagyást megadó/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
            
               (2)  A nem kívánt rész törlendő.
         
      
      
         
            2. MELLÉKLET
            A jóváhagyási jelek elrendezése
            A MINTA
            (lásd ezen előírás 4.1.4. és 4.2.4. szakaszát)
            
               
            a = legalább 8 mm
            A járművön elhelyezett fenti jóváhagyási jel azt mutatja, hogy az adott járműtípust a 26. számú ENSZ-előírás szerint hagyták jóvá Hollandiában (E 4) a 042439 jóváhagyási számon. A jóváhagyási szám első két számjegye azt jelzi, hogy a 26. számú ENSZ-előírás a jóváhagyás megadása idején már tartalmazta a 04. módosítássorozatot.
            B MINTA
            (lásd ezen előírás 4.1.5. szakaszát)
            
               
            a = legalább 8 mm
            A járművön elhelyezett fenti jóváhagyási jel azt mutatja, hogy az adott járműtípust a 26. és a 24. számú (1) ENSZ-előírás szerint hagyták jóvá Hollandiában (E4). A jóváhagyási szám első két számjegye azt mutatja, hogy azokban az időpontokban, amikor a vonatkozó jóváhagyásokat megadták, a 26. számú ENSZ-előírás már tartalmazta a 04. módosítássorozatot, a 24. számú ENSZ-előírás pedig már tartalmazta a 03. módosítássorozatot.
            
               (1)  A második előírásszám csupán példaként szolgál.
         
      
      
         
            3. MELLÉKLET
            Eljárások a kiálló részek és a nyílások méreteinek meghatározására
            
               1.   
               
                  Eljárás a karosszériaelemeken levő élhajlítások kiálló részei magasságának meghatározására
               
            
            
               1.1.   
               
                  A kiálló rész H magassága grafikusan egy 165 mm átmérőjű kör segítségével úgy határozható meg, hogy ez a kör belülről érinti a vizsgálandó felület keresztmetszetének külső vonalát.
               
            
            
               1.2.   
               
                  H a 165 mm átmérőjű kör középpontján átmenő egyenes mentén, az említett kör kerülete és a kiálló rész külső vonala között mért távolság legnagyobb értéke (lásd az 1. ábrát).
               
            
            
               1.3.   
               
                  Ha a kiálló rész alakja olyan, hogy egy 100 mm átmérőjű kör nem tud érintkezni a szóban forgó szelvény külső felületének külső vonalával, az ilyen helyen külső körvonalnak azt a vonalat kell tekinteni, amelyet a 100 mm átmérőjű kör képez a külső körvonallal való érintkezési pontjai között (lásd a 2. ábrát).
               
            
            
               1.4.   
               
                  A külső felületek szükséges metszetrajzait a gyártó bocsátja rendelkezésre annak érdekében, hogy a fent említett kiálló részek magasságát meg lehessen mérni.
               
            
            
               2.   
               
                  Módszer a külső felületre szerelt elemek kiálló részei méretének meghatározására
               
            
            
               2.1.   
               
                  Egy olyan elem kiálló részének méretét, amely domború felületre van felszerelve, meg lehet határozni közvetlen méréssel, vagy pedig az illető elem beépített állapotára vonatkozó, megfelelő metszetrajz felhasználásával.
               
            
            
               2.2.   
               
                  Ha egy nem domború felületre felszerelt elem kiálló részének a méretét egyszerű méréssel nem lehet meghatározni, akkor ez egy 100 mm-es átmérőjű gömb segítségével állapítható meg: meg kell határozni, hogy a gömb középpontja legfeljebb milyen mértékben kerül távolabb a felépítmény névleges vonalától, ha a gömböt úgy görgetik végig a szóban forgó részen, hogy közben folyton érintkezik vele. A 3. ábra egy példával szemlélteti ezt az eljárást.
               
            
            
               3.   
               
                  Módszer fényszóróellenzők és -karimák kiálló részeinek meghatározására
               
            
            
               3.1.   
               
                  A fényszórókeretnek a fényszóró külső felületéből kiálló részét vízszintes irányban egy 100 mm-es átmérőjű gömb érintkezési pontjától a 4. ábrán bemutatott módon kell megmérni.
               
            
            
               4.   
               
                  Módszer nyílás méretének, vagy egy rács szomszédos elemei közötti távolságnak a meghatározására
               
            
            
               4.1.   
               
                  Egy nyílás méretét vagy egy rács két szomszédos eleme közti távolságot annak a két síknak a távolsága adja meg, amelyek áthaladnak a gömb érintkezési pontjain, és merőlegesek az érintkezési pontokon áthaladó egyenesre. Az 5. ábra és a 6. ábra egy-egy példával szemlélteti ezt az eljárást.
               
            
            
               1. ábra
            
            
               
            
               2. ábra
            
            
               
            
               3. ábra
            
            
               
            
               4. ábra
            
            
               
            
               5. ábra
            
            
               
            
               6. ábra
            
            
               
         
      
      
         
            4. MELLÉKLET
            
               Értesítés
            
            (legnagyobb formátum: A4 [210 mm × 297 mm])
            
                        
                           
                         (1)
                     
                     
                        Kibocsátó: Hatóság neve:
                        …
                        …
                        …
                     
                  
               
            
                        Tárgy (2):
                     
                     
                        Jóváhagyás megadása
                        Jóváhagyás kiterjesztése
                        Jóváhagyás elutasítása
                        Jóváhagyás visszavonása
                        A gyártás végleges leállítása
                     
                  csomagtartók, síléctartók vagy rádióadó és -vevő antennák önálló műszaki egységének típusára2
            
            
                        Jóváhagyás száma …
                     
                     
                        Kiterjesztés száma …
                     
                  
                     
                        1.
                     
                     
                        Kereskedelmi név vagy védjegy: …
                     
                  
                     
                        2.
                     
                     
                        Típus: …
                     
                  
                     
                        3.
                     
                     
                        A gyártó neve és címe: …
                        …
                     
                  
                     
                        4.
                     
                     
                        A gyártó képviselőjének (ha van) neve és címe: …
                        …
                     
                  
                     
                        5.
                     
                     
                        Az önálló műszaki egység jellemzői: …
                     
                  
                     
                        6.
                     
                     
                        Esetleges alkalmazási korlátok és szerelési előírások: …
                     
                  
                     
                        7.
                     
                     
                        Az önálló műszaki egység jóváhagyásához kért mintadarab benyújtásának dátuma: …
                     
                  
                     
                        8.
                     
                     
                        A jóváhagyási vizsgálatokat elvégző műszaki szolgálat: …
                     
                  
                     
                        9.
                     
                     
                        A műszaki szolgálat által kiadott vizsgálati jegyzőkönyv dátuma: …
                     
                  
                     
                        10.
                     
                     
                        A műszaki szolgálat által kiadott vizsgálati jegyzőkönyv száma: …
                     
                  
                     
                        11.
                     
                     
                        Az önálló műszaki egység jóváhagyását megadták/elutasították/kiterjesztették/visszavonták2 a csomagtartók, síléctartók vagy rádióadó és -vevő antennák2 tekintetében
                     
                  
                     
                        12.
                     
                     
                        Kelt: …
                     
                  
                     
                        13.
                     
                     
                        Dátum: …
                     
                  
                     
                        14.
                     
                     
                        Aláírás: …
                     
                  
                     
                        15.
                     
                     
                        A típusjóváhagyó hatóságnál őrzött dokumentumok jegyzékét csatoltuk ehhez az értesítéshez; a dokumentumokat a hatóság kérésre kiadhatja.
                     
                  
               (1)  A jóváhagyást megadó/elutasító/visszavonó ország egyedi azonosító száma (lásd ezen előírás jóváhagyásra vonatkozó rendelkezéseit).
            
               (2)  A nem kívánt rész törlendő.